Video Românii petrec greceşte de 1 mai, iar proprietarii eleni de restaurante şi-au adaptat meniul la sărbătorile noastre. Cât costă o noapte în Thassos
Cine poate, leagă sărbătorile şi îşi face o vacanţă lungă pe care o petrece în afara ţării. Vămile din sudul şi vestul ţării încep să se aglomereze, iar în Thassos e deja plin de români. Grecii se bucură de oaspeţii timpurii şi ne aşteaptă cu mâncare tradiţională şi evident relaxarea specifică.
Soare, plajă şi linişte. De asta au parte românii care aleg să petreacă minivacanţa în Thasos. "Petrecem atât 1 Mai cât şi zilele de Paşte. Atmosfera este foarte plăcută. Sunt mulţi turişti deja care sunt aici la fel pentru a petrecere 1 Mai, probabil şi noaptea de Înviere", a declarat Gianina Mitre, turistă. Proprietarii de restaurante şi-au adaptat meniul după sărbătorile noastre.
Conform Poliţiei de Frontieră, cel mai aglomerat punct de trecere a fost vama Giurgiu-Ruse
Cei care se tem de excesele alimentare, pot scăpa de kilogramele în plus uşor. Insula e locul perfect pentru relaxare şi sport. Mai ales că şi preţurile sunt în cea mai bună formă în această perioadă. O cameră dublă la un hotel costă în jur de 40 de euro pe noapte. "Foarte muţi turişti au ales anul acesta să vină în Grecia. Se bucură în aceste momente de o vreme foarte bună. Avem peste 22 de grade la umbră. Pot sa se bucure de aceeaşi experienţă pe care o au vara la preţuri mai mici. Cazarea este mai ieftină decât în sezon când cererea este foarte mare", a declarat Drăgan Dan Adrian, reprezentant Forum Grecia.
Conform Poliţiei de Frontieră, cel mai aglomerat punct de trecere a fost vama Giurgiu-Ruse, către Bulgaria şi Grecia. Timpul mediu de așteptare a fost de aproape o oră. Ministerul Afacerilor Externe a emis şi o atenţionare de călătorie pentru Grecia. De pe 1 Mai, este anunţată este programată o grevă în sectorul transportului public. Timp de 24 de ore, navele, feriboturile și ambarcațiunile din porturi nu vor circula.